text: #ESTEMFARTES: 10 de març la salut en vaga | Diari Sant Quirze - News SQ
  Inici » a-ultimesnoticies » #ESTEMFARTES: 10 de març la salut en vaga
  SALUT / SOCIETAT. La Mesa Sindical de Sanitat de Catalunya, formada en l'actualitat pels sindicats pels sindicats CATAC/CST/IAC, CGT Catalunya, Infermeres de Catalunya, PSI Lluitem!, USOC i COS, fem una crida pública a totes les organitzacions, col·lectius i persones usuàries de la sanitat pública a sumar-se a les mobilitzacions convocades al sector de la salut i dels serveis assistencials pel pròxim 10 de març de 2021, en el marc de la vaga del nostre sector.
  Fa un any de l'inici d'una pandèmia que ha deixat al descobert les mancances ja conegudes pel nostre sistema sanitari i de serveis que afecten greument als treballadors i treballadores i als usuaris i usuàries. És per això que les professionals sanitàries fem vaga per una sanitat de gestió, titularitat i provisió 100% pública; perquè el sistema aposti per la millora de la salut de la població; perquè tothom hi tingui fàcil accés i en igualtat de condicions; per acabar amb la triple xarxa (pública, privada i concertada) i per les condicions laborals de les treballadores del sector: perquè la millora d'aquestes també millora la qualitat assistencial que oferim a la població.
  Convocatòria a Sabadell: dimecres 10 de març de 2021 a les 18h al Taulí.
  Podeu seguir la informació sobre la vaga i les mobilitzacions a la web salutenvaga.cat.
  CATAC/CST/IAC CGT Catalunya Diari Sant Quirze Infermeres de Catalunya Mesa Sindical de Sanitat de Catalunya News SQ PSI Lluitem! Sabadell USOC	2021-03-05